চীনের জাতিগোষ্ঠীর তালিকা
চীনে বহুসংখ্যক জাতি বা নৃগোষ্ঠী বাস করে। এখানে চীন বলতে গণপ্রজাতন্ত্রী চীন ও তাইওয়ান চীন প্রজাতন্ত্র উভয়কে বোঝানো হয়েছে। চীনের মূল ভূখণ্ডের (গণপ্রজাতন্ত্রী চীন) বৃহত্তম জাতি বা নৃগোষ্ঠীটি হল হান চীনা জাতি। ২০১০ সালের হিসাব অনুযায়ী গণচীনের জনসংখ্যার ৯১.৫১%-ই (অর্থাৎ ১২০ কোটি লোক) হান চীনা জাতির লোক ছিল। সংখ্যাগুরু হান চীনাদের পাশাপাশি চীনে আরও ৫৫টি সংখ্যালঘু নৃগোষ্ঠী বাস করে, যাদের মোট জনসংখ্যা আনুমানিক ১০ কোটি ৫০ লক্ষ (৮%); এদের বেশিরভাগই চীনের উত্তর-পশ্চিম, উত্তর, উত্তর-পূর্ব, দক্ষিণ ও দক্ষিণ-পশ্চিম অংশে বাস করে, তবে কিছু চীনের অভ্যন্তরে দেশের মধ্যভাগেও বাস করে।